|  |  |
| --- | --- |
| **ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ**  **ΔΙΕΞΑΓΩΓΗ ΤΗΣ ΕΚΛΟΓΙΚΗΣ ΔΙΑΔΙΚΑΣΙΑΣ**  **ΓΙΑ ΤΗΝ ΑΝΑΔΕΙΞΗ ΠΡΟΕΔΡΟΥ ΚΑΙ ΑΝΑΠΛΗΡΩΤΗ ΠΡΟΕΔΡΟΥ**  **ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ Τ.Ε. (ΛΑΡΙΣΑ)**  **ΤΗΣ ΣΧΟΛΗΣ ΤΕΧΝΟΛΟΓΙΚΩΝ ΕΦΑΡΜΟΓΩΝ ΤΟΥ Τ.Ε.Ι. ΘΕΣΣΑΛΙΑΣ** |  |

**ΠΡΑΚΤΙΚΟ**

**ΕΦΟΡΕΥΤΙΚΗΣ ΕΠΙΤΡΟΠΗΣ**

Σήμερα 2 Μαρτίου 2018, ημέρα Παρασκευή και ώρα 11.15 η Κεντρική Εφορευτική Επιτροπή, η οποία συγκροτήθηκε με την αριθμ. 76/1-3-2018 (ΑΔΑ ΩΓΒΕ46914Κ-Θ1Ζ) απόφαση του Κοσμήτορα της Σχολής Τεχνολογικών Εφαρμογών του Τ.Ε.Ι. Θεσσαλίας, συνήλθε σε συνεδρίαση στο γραφείο του Προέδρου της Εφορευτικής Επιτροπής που βρίσκεται στο πρώην Γ.Τ.Θ.Ε. στον 1ο όροφο του κτηρίου.

Παρόντα είναι τα τακτικά μέλη:

1. Παπαπολυμέρου Γεώργιος, Καθηγητής, Πρόεδρος

2. Παπαγεωργίου Γρηγόριος, Επ. Καθηγητής

3. Αλαμανής Νικόλαος, Λέκτορας

Χρέη Γραμματέα κατά τη συνεδρίαση ασκεί ο Παπαγεωργίου Γρηγόριος.

Μετά τη διαπίστωση απαρτίας, ο Πρόεδρος της Εφορευτικής Επιτροπής εισηγείται το μοναδικό θέμα της συνεδρίασης:

**«Εξέταση εκλογιμότητας και ανακήρυξη των υποψηφίων**

**για την ανάδειξη Προέδρου και Αναπληρωτή Προέδρου**

**του Τμήματος Πολιτικών Μηχανικών Τ.Ε. (Λάρισα)**

**της Σχολής Τεχνολογικών Εφαρμογών του Τ.Ε.Ι. Θεσσαλίας»**

Ο Πρόεδρος της Εφορευτικής Επιτροπής ενημερώνει τα μέλη ότι έως τη λήξη της προθεσμίας υποβολής υποψηφιοτήτων κατατέθηκαν οι κάτωθι αιτήσεις υποψηφιότητας:

Για το αξίωμα του **Προέδρου** του Τμήματος Πολιτικών Μηχανικών Τ.Ε. (Λάρισα) :

Η αριθμ. πρωτ. 74/23-2-2018 αίτηση υποψηφιότητας του κ. Χουλιάρα Ιωάννη, Καθηγητή πρώτης βαθμίδας, του Τμήματος Πολιτικών Μηχανικών Τ.Ε. (Λάρισα).

Για το αξίωμα του **Αναπληρωτή** **Προέδρου** του Τμήματος Πολιτικών Μηχανικών Τ.Ε. (Λάρισα) :

Η αριθμ. πρωτ. 75/27-2-2018 αίτηση υποψηφιότητας της κ. Φαρσιρώτου Ευαγγελίας, Αναπληρώτριας Καθηγήτριας, του Τμήματος Πολιτικών Μηχανικών Τ.Ε. (Λάρισα).

Τα μέλη της Εφορευτικής Επιτροπής αφού εξέτασαν εάν πληρούνται οι προϋποθέσεις του νόμου για την υποβολή υποψηφιότητας των ανωτέρω υποψηφίων, καθώς και αν συντρέχουν στο πρόσωπο τους κωλύματα εκλογιμότητας, μετά από διαλογική συζήτηση και αφού έλαβαν υπόψη:

1. Την παρ. 3 του άρθρου 24, το άρθρο 23 και τις περ. β & γ της παρ. 3 του άρθρου του Ν. 4485/2017 (Α΄/114/4-8-2017).
2. Τις παρ. 1 και 4 του άρθρου 24 του Ν. 4009/2011 (Α’/195/6-9-2011).
3. Το Π.Δ. 83/2013 (ΦΕΚ 123/Α΄/3-6-2013) «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας-Μετονομασία Σχολής και Τμημάτων-Συγχώνευση Τμημάτων-Κατάργηση Παραρτημάτων και Τμημάτων-Συγκρότηση Σχολών του ΤΕΙ Θεσσαλίας», όπως τροποποιήθηκε και συμπληρώθηκε με το άρθρο 6 του Π.Δ. 127/2013 (ΦΕΚ 190/Α΄/16-9-2013).
4. Την αριθμ. 153348/Ζ1/15-9-2017 Απόφαση του Υπουργού Παιδείας, Έρευνας και Θρησκευμάτων «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)» που δημοσιεύτηκε στο ΦΕΚ 3255/Β΄/15-9-2017.
5. Την αριθμ. πρωτ. 144363/Ζ1/1-9-2017 εγκύκλιο του Υπουργού Παιδείας Έρευνας και Θρησκευμάτων «Ζητήματα οργάνων διοίκησης και ΑΕΙ, μετά τη δημοσίευση του ν. 4485/2017 (Α΄/114).
6. Την αριθμ. 5133/31-7-2013 Απόφαση του Τ.Ε.Ι. Θεσσαλίας (ΦΕΚ 1959/Β΄/12-8-2013) «Ένταξη Ε.Π., Ε.Τ.Π. και Π.Κ.Τ.Ε. των καταργουμένων Τμημάτων του Τ.Ε.Ι. Θεσσαλίας».
7. Την αριθμ. 72/22-2-2018 (ΑΔΑ 6ΞΡΝ46914Κ-Η4Γ) Προκήρυξη του Κοσμήτορα της Σχολής Τεχνολογικών Εφαρμογών, εκλογών για το αξίωμα του Προέδρου και του Αναπληρωτή Προέδρου του Τμήματος Πολιτικών Μηχανικών Τ. Ε. (Λάρισα) της Σ.Τ.ΕΦ. του Τ.Ε.Ι. Θεσσαλίας.
8. Την αριθμ. πρωτ. 74/23-2-2018 αίτηση υποψηφιότητας του Χουλιάρα Ιωάννη, Καθηγητή πρώτης βαθμίδας, για το αξίωμα του Προέδρου του Τμήματος Πολιτικών Μηχανικών Τ.Ε. (Λάρισα).
9. Την αριθμ. πρωτ. 75/27-2-2018 αίτηση υποψηφιότητας της Φαρσιρώτου Ευαγγελίας, Αναπληρώτριας Καθηγήτριας, για το αξίωμα του Αναπληρωτή Προέδρου του Τμήματος Πολιτικών Μηχανικών Τ.Ε. (Λάρισα).
10. Την αριθμ. 76/1-3-2018 (ΑΔΑ: ΩΓΒΕ46914Κ-Θ1Ζ) απόφαση του Κοσμήτορα της Σχολής Τεχνολογικών Εφαρμογών του Τ.Ε.Ι. Θεσσαλίας, με θέμα: «Ορισμός Κεντρικής Εφορευτικής Επιτροπής για τη διεξαγωγή της εκλογικής διαδικασίας για την ανάδειξη Προέδρου και Αναπληρωτή Προέδρου του Τμήματος Πολιτικών Μηχανικών Τ.Ε. (Λάρισα) της Σχολής Τεχνολογικών Εφαρμογών του Τ.Ε.Ι. Θεσσαλίας»
11. Το αριθμ. πρωτ. 1209/2-3-2018 έγγραφο του Τμήματος Προσωπικού της Δ/νσης Διοικητικού, με θέμα: «Χορήγηση στοιχείων για εξέταση προϋποθέσεων υποβολής υποψηφιότητας και εκλογιμότητας υποψηφίων για το αξίωμα του Προέδρου και του Αναπληρωτή Προέδρου του Τμήματος Πολιτικών Μηχανικών Τ.Ε. (Λάρισα) της Σχολής Τεχνολογικών Εφαρμογών».

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε τον Χουλιάρα Ιωάννη, Καθηγητή πρώτης βαθμίδας του Τμήματος Πολιτικών Μηχανικών Τ.Ε.** **(Λάρισα), μοναδικό υποψήφιο για το αξίωμα του Προέδρου του Τμήματος Πολιτικών Μηχανικών Τ.Ε.** **(Λάρισα),** διότι πληροί τις προϋποθέσεις του νόμου για την υποβολή υποψηφιότητας και στο πρόσωπο του δεν συντρέχουν κωλύματα εκλογιμότητας.
2. **Ανακηρύσσουμε τη** **Φαρσιρώτου Ευαγγελία, Αναπληρώτρια Καθηγήτρια** **του Τμήματος Πολιτικών Μηχανικών Τ.Ε (Λάρισα), μοναδική υποψήφια για το αξίωμα του Αναπληρωτή Προέδρου του Τμήματος Πολιτικών Μηχανικών Τ.Ε.** **(Λάρισα)**, διότι πληροί τις προϋποθέσεις του νόμου για την υποβολή υποψηφιότητας και στο πρόσωπο της δεν συντρέχουν κωλύματα εκλογιμότητας.
3. Τη ανάρτηση του ανωτέρω πίνακα των υποψηφίων στην κεντρική ιστοσελίδα του Ιδρύματος.
4. Κάθε εκλογέας εγγεγραμμένος στους εκλογικούς καταλόγους του Τμήματος και κάθε υποψήφιος κατά την εκλογή αυτή, ο αντιπρόσωπος ή ο αναπληρωτής του, έχουν δικαίωμα να υποβάλουν εγγράφως ένσταση ενώπιον της Εφορευτικής Επιτροπής για έλλειψη νόμιμων προσόντων και συνδρομή κωλυμάτων σε υποψηφίους του ως άνω πίνακα και γενικά για παραβίαση των διατάξεων του νόμου κατά την ανακήρυξη των υποψηφίων, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της υπ΄ αρ. 153348/Ζ1/15-9-2017 Υ.Α..

Η Εφορευτική Επιτροπή αποφαίνεται αιτιολογημένα επί των ενστάσεων το αργότερο μέσα σε μία (1) ημέρα από την υποβολή τους και επί αποδοχής τους αναμορφώνει τον πίνακα των υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, ο Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Ο Πρόεδρος** | **Τα Μέλη της Κ.Ε.Ε.** |
| **Γεώργιος Παπαπολυμέρου** | **Γρηγόριος Παπαγεωργίου**  **Νικόλαος Αλαμανής** |

Οι υπογραφές έχουν τεθεί στο πρωτότυπο το οποίο τηρείται στο αρχείο του Προέδρου της Εφορευτικής Επιτροπής